Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 885

3. A mozgóképi szövegértés, értelmezési szintek A médiaszövegek és a mozgóképi alkotások rendszerezése A médiaszövegek rendszerezésének néhány fontosabb módja, a rendszerezés szempontjainak ismerete, jellemző példák alkalmazása (médiumok szerint: pl. sajtó, rádió, film, televízió stb.; a valóság ábrázolásához való viszony szerint: dokumentum és fikció; az alkotói szándék és a nézői elvárás szerint: műfaji ill. szerzői; a szöveg keletkezése és stílusa szerint: pl. expresszionista, neorealista, új hullámos, stb.; műsortípus szerint: pl. reklám, hír, show stb.) Az elbeszélő és nem elbeszélő filmek elkülönítése. A dokumentumfilm, játékfilm, kísérleti film, animációs film elkülönítése. A valóság ábrázolásához való viszony A valóságos és a valószerű fogalmának ismerete. A fikcionális és a dokumentarista ábrázolásmód felismerése adott médiaszövegek esetében. A környezet, az atmoszféra és a szereplők személyiségének, illetve kapcsolatrendszerének hitelessége — mint elemzési szempont — alkalmazása adott szövegek esetében. Az alkotói munkák elkülönítése A forgatókönyvíró, az operatőr, a színész, a rendező, a vágó szerepének, munkájának az elkülönítése az elemzés során. Az alternatív lehetőségek felismerése és számbavételének készsége. Cselekményelemzés Történet és cselekmény megkülönböztetése. A cselekmény tér-idő folyamatának felismerése. A műfaji szabályok felismerése a cselekményszervezésben. A filmtörténeti tényezők számbavétele. Fordulatok, epizódok különválasztása. Cselekményen belüli és azon kívüli események elkülönítése. A mozgóképi szövegek jelentése A poliszémia fogalmának ismerete, bemutatása néhány jellemző audiovizuális szöveg esetében. Jelentéstulajdonítás a legfontosabb filmnyelvi kódok (narráció, montázs, látványszervezés, szerepjáték) értelmezésével — adott mozgóképi szövegek esetében.

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes